
Рок УТ. 


Пренумерата в краю: 

30 грошей місячно, 

80 Се квартально, 
1.50 „ полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочио, 
20 кор. рочно. 


Ціны оголошень: 
Ціла сторона 120 зл., Ч сто- 
роны 60 зл., !/4 стороны 35 зл., 
Чз стор. 20 зл., “ав стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 


Бунт на Прикарпатской Руси. 


В попередном числ! писали мы о том, 
же третым министром на Прик. Руси назна- 
чено ческого генер. Прхалю. Гдеякы газеты 
доносят, же ген. Прхаля не вст сторонником 
украинской ориентации, а наоборот признав, 
же на Прик. Руси жиют руснакы и же Прага 
назначила вго прикарпаторускым министром 
в шли ослабленя украинофильства в краю. 
За тым мнінєм промовлял бы факт, же Во- 
лошин звернул ся до Німеччины, штобы она 
зажадала уступленя ген. Прхал! с назначе- 
ного уряду. 

Не знат, што вст направду причином, 
дост, же украинофилы, а особенно руководи- 
телі „„січовиков“ организуют во всіх містах 
демонстрации против ген. Г!рхалі, хотячи 
тым способом примусити Прагу до откликаня 
ген. Прхалі. 

Прага однак здав собі справу с того, же 
власть на Прик. Руси вымыкат ся 6й чим 
раз больше с рук, прото тыж на пробу бун- 
ту „січовиков“ отвітила. обезоруженєм и ин- 
тернованвм под містом Хуст перешло 500 
малойцов. 

Бунтом руководит головный комендант 
„січовиков“ Василь Демков, котрый принял 
шумный тытул „головного“ коменданта армии 
на Прик. Руси и має претенсию здобыти со- 
бі такы вплывы и уряд, котры бы отвічали 
тому тытулови. Праске правительство помимо 
цілковытой льояльности в виду украинизации 
Прик. Руси, не багателизує собі смішных 
претенсии и амбиции Демкова, котрому роит 
ся в голові о ролі дыктатора на Прикарпатю 


Тоты стремленя обудили увагу Прагы, 


котра помимо признаня Прик. Руси автоно- ' 


мии и отданя 6й в рукы украинофилов, не 
желат собі єй полного освободженя ся с под 
вплывов центрального правительства. И про- 
то именно выслано до Хуст ген. Прхалю, 
котрый — як боят ся „січовикы“ — має за- 
провадити лад и здавити забаганкы „січови- 
ков“, „Фелкишер Беобахтер“ доносит, же 
розгоряченє серед населеня на Прик. Руси 
приберат на силі. Змобилизовано отряды 
ческой жандармерии. Ей рішительность, а 
также становиско чехов, выкликуют чим раз 
больше. невдоволене. 


В прикарпаторускых м!стах и селах от- 
были ся манифестацийны протесты — пише 
німецка газета. Правительство Волошина на- 
мірят отшмарити рішительно всякый ком- 
промис, а 6всли бы помимо всього того ген. 
Прхаля приіхал до Хуст, не повитают его 
ниякы уряды. 

В хуст! грозят, же в случаю обнятя уря- 
ду министра через ген. Прхалю, правитель- 


ство Волошина усуне всіх чехов, якы сут 
заняты на Прик. Руси, яко урядникы. 

Ведля нас, наймудрійше бы зробили, если 
бы тепер Волошин и б. комунист Ревай (до- 
брана компания — священник и комунист) 
сами уступили місце правдивым представи- 
телям руского населеня на Прикарпатской 
Руси. 


Якый Ест гимн Прикарпатской Руси. 


На основательном собраню ‘ирриденты- 
стычно-сепаратыстычной украинской войско- 
вой организации „Січ“ в Хусті участникы 
на законченв отспівали гимн „Великой Укра- 
ины“ — Ще не вмерла Украина“ котрый был 
передом в Чехословакии забороненый. Пере- 
дом на Прик. Руси співано гимн: „Подкар- 


`отдала им ряды -в Прик. Руси. 


патскіе Русины“ и гимн державвый, а тепер 
на их місце співают пісні полны ирриденты. 
Вот яку льояльност выказуют украинофилы 
Чехии за тото, же на місце рускых людей 
Таку саму 
льояльност окажут они в удобный момент 
и другым, котры их поперают и голубят. 


Ніт ани одной руской газеты на Прик. Руси. 


На Прикарпатской Руси выходило до 
недавна близко 10 рускых газет, в том числі 
2 штоденны По отдачи Мадярщині Ужгорода 
и Мукачева рускы газеты, выдаваны в тых 
містах перестали выходити, а недавно появи- 
ла ся в Хусті нова руска газета „Рускій 
Народный Голос“, котра была редагована в 
дусі полной льояльности для правительства 
Волошина, Однак помимо того петлюровско- 
мазепинскы сатрапы закрыли и тоту газету 
по появленю ся пару чисел. Такым способом 
на цілой Прикарп. Руси ніт тепер ани одной 
руской газеты, а в цілой Чехословакии вы- 
ходят всього лем дві рускы политычны газе- 
ты, а именно: „Дневник“, котрый выходит 
в Празі раз на тыждень и єст органом кар- 
паторуской молодежи и „Пряшевская Русь“, 
выходяча также раз на тыждень и редагована 
д-ром Иваном Жидовскым в Пряшеві. В по- 
слідных днях закрыли ческы власти газету 


„Дневник“ за 6й опозыцийный тон, в виду 
чого на терені цілой Чехословакии для рус- 


кого населеня выходит лем одна газета рус- 
ка, котрой судьба вст также незавидна. 

Так то жив руск,й народ за Карпатами 
под властю братов-славян, 


Розвязано ,,Рускій Народ- 
ный Совіт“ в Хусті. 


Руске населенє на Прикарпатской Руси 
ділило ся на два таборы, а именно на тых, 
котры мали мадярску оривнтацию и во главі 
котрых стоял Фенцик и на людей, котры были 
противны мадярской ориентации. Тота друга 
група рускых людей создала в Хуст! для воз- 
становленя руского национального житя и 
для руководстваним „Рускій Народный Сов!т`. 
До той найвысшой национально-политычной 
организации належали найвиднійши діятелі. 

Але правительство Волошина розвязало 
незадолго тот рускій национальный осередок, 
видно прото, штобы не допустити до выявляня 
свой пациональной волі через руске населенв 
краю. бст то нова напасть, травля и террор 
украинофильской мафии в отношеню до рус- 
кого населеня за карпатами. 


Стр. 2. 


Кредыты на будову 
малых хат. 


ПИобы прийти с помочом бідному насе- 
леню, котре не має власной хаты, ани грошей 
на будову такой, правительство признало на 
рок 1939. кредыты в высот: 43 милионов 
злотых, с того 20 милионов злотых на за- 
‘гальну будову домов, 12 милионов злотых на 
будову домов для роботников, би 1/2 милиона 
зл. на будову сельскых хат, 2 милионы зл. на 
будову гаражей и 2 1/2 милиона зл. на акцию 
теренову и приготовленя плянов будовы міст. 

Усталено уж также, через якы инстыту- 
ции можна достати пожичкы на будову 
и так: Банк Господарства Краевого буде да- 
вати пожичкы на будову домов в містах, а 
Рольничи финансовы инстытуции на будову 
хат по селах. 

На будову дому по містах можна достати 
кредыти в высоті 1/4 части кошторысу, в ве- 
ликых містах (Варшава, Познань, Львов, 
Краков, Лодзь, Гдыня) 30 процент коштов бу- 
довы, а на терені Центр. Округа Промыслового 
до 40 процент того, што коштув дом. 

В том році кредыт має быти перезначе- 
ный в першой мірі на будову малых домов. 
Дотепер закон о податковых льготах поперал 
будовельну акцию в велиых розмірах, обчис- 
лену на будову великих домов. Домов такых 
побудовано уж много, бо будова малых хат 
не оплачала ся. С днем 1. січня т. р. подат- 
ковы льготы устали и не буде ся уж в будуч- 
ности давати. Але за тото вст стремленє 
прийти с помочом всім тым, котры хотят 
выбудовати малый домок для себе и своей 
родины. Помоч теперешна буде признавана 
лем тым, котры будут будовати малы хаты 
(найвысше о 3-ох комнатах и кухні) побудо- 
ваны ‘на :поверхні:не большой як 80 метров 
квадр. 

Ціла сума, перезначена на акцию будо- 
вельну на 1939 рок вст уж розділена и нич 
не стоит на перешкоді, штобы тогорочна 
будовельна акция могла розпочати ся уж 
вчас на весну. 


Школьны интернаты. 


-2"Започаткована в мин. році через г-на 
Инспектора Адама Стефаняка акция основы- 
ваня интернатов по селах при поддержці так 
Старосты Новосандецкого Мгра Адамского як 
и Старосты Лимановского д-ра Новака, дає 
добры результаты. 

Тепер в окрузі новосандецком вст уж 6 
такых интернатов, а то в Рытр!, Барцицах, 
Пивничной, Полянах, Щирци и Доброй. Треба 
зазначити, же также самоуправны уряды, а 
часто аж и поодынокы особы спішат с мате- 
рияльном помочом для тых интернатов, доці- 
няючи их велику вартость для села. 

Якаж вст ціль такых сельскых интерна- 
тов? Интернат, то вст род бурсы, где учен- 
ник достав помешканє, ідло и опеку. Интер- 
наты по селах сут перезначены для тых 
бідных дітей, котрых родичи мешкают далеко 
от школы. Дти такы могут достати ся до 
интернату, находячого ся близко школы, а 
часом в самом школьном будынку и там 
достают всьо, чого потреба им до житя, а 
кром! то фахову опеку. Интернаты находят 
ся при школах всіх степеней, але найпотреб- 


Памятайте о зимовой помочи для безроботных 
и их дітей! 


„Л. Е.М. К. 0" 

нійшим были бы при школах третой степени 
(б и 7 клясевых) бо тым способом дало бы 
ся возможнось талантливости, бідным дітям 
с малых сел окончити полну 7-клясеву шко- 
лу, котра управнят до поступленя до серед- 
ных школ фаховых и загального ооразованя. 


Народный универсы- 
тет в Тыличі. 


Ведля удленых информаций має повстати 
в Тыличі, пов. новосандецкого народный уни- 
версытет о двох отділах, отдільно для дівчат 
и отдільно для мужеской молодежи. Универ- 
сытеты народны тішат ся великом фреквен- 
циом сельской молодежи, котра без выдатков 
здобыват науку и знаня. Дотепер на терені 
пов. новосандецкого не было народного уни- 
версытета и молодеж сельска, котра хотіла 
ся образовати, мусіла рыізджати в инши 
страны. 


Александер Тихомір Тылич 


Любов веде до свободы. 


Уж зближают ся времена 

И недалекы тоты годы, 

Коли славяне поймут всі 
Значене любви, братской згоды. 


И збратают ся славяне, 
Подадут собі рукы дружно; 
И тісно зваже ся славянскый. мір 
В одно могуче общество ! 
И кршкый буде тот союз, 
Злученый буде не кровю, 
Ни тоже руживм — жел!зом, 
А лем братской любовю! 


И росыйдут ся туманы 

И забудут ся незгоды 

И возстанут славянскы народы 
В духовой силі до свободы ! 


В Палестыні все неспокойно 


Арабскый террор выступил с новом силом 
в Палестыні. Арабы стрілают с револьверов, 
схованых в одежи. Прото комендант англиц- 
кый заборонил людям тримати на улици рукы 
в кышенях. 

В Гайф! с окна дому застр!лено одного 
полициянта и двох ранено. Полициянты шма- 
рили гранат в групу террорыстов, котры хо- 
тіли боронити дому перед ревизиом и забили 
двох арабов. 

Недалеко міста Гулвсце с укрытя арабы 
острілывали отряд англицкого войска. Воякы 
зловили 19 арабов. Англицкы власти арештуют 
масово арабов. Концентрацийны таборы сут 
переполнены, а трыбуналы войсковы выдают 
вырокы на кару долголітной вязницы. Вырокы 
смерти падают чимраз частійше. 

Не ліпше вст в самом Єрусалимі. Анг- 
лицкы власти выдали приказ не выходити с 
хат. До міста заіхали панцерны самоходы. 
Всіх арабов, котры появлают ся на улици без 
позволеня, арештуют. 

Населенє магометанске протестує против 
такому поступаню англицкых властей. 


—Х-— 


Ч. 4. (238) 


Конец войны в Испании? 


В послідном часі повстанчи войска ген, 
Франко отнесли шлый ряд успіхов и побд. 
Находят ся они у ворот Барцельоны о 2 км. 
от почты, котра находит ся в самой середи- 
ні міста. Гдеякы отрады войск повстанчих 
могли легко достати ся до міста, задержали 
ся однак перед містом на выразный приказ 


начальства. В боях о Барцельону достало ся 


263) людей до неволі войск повстанчих. Кро- 
мі того повстанцы завладіли великыма при- 
пасами воєнных матерялов, котрых цофаючи 
ся войска не потрафили на час спрятати. 
Офенсыва повстанцов иде так скоро, же рес- 
публиканскы войска не мали часу высадити 
в повтре мостов и забарыкадовати дорог. 
Повстанцы опаиоволи также м!сто Манрес, 
где находила ся елєктровня, даюча світло 
населеню Барцельоны, в виду чого домы 
и улицы міста сут темны. 

Ген. респубиканскых войск Мяя хоче ус- 
покоити населенє Барцельоны и заявлят, же 
ту повторит ся исторя с перед двох літ, ко- 
ли повстанчи войска были под Мадрытом 
и не потрафили ся до него достати, але чи 
єго запевненя справдят ся, трудно в тото по- 
вірити. Втотчас помагали сильно республи- 
канскым войскам Совіты и Франция, а тепер 
Совіты выцофали ся с Испании, а помоч 
Франции также сильно ослабла, притом ген. 
Франко, памятаючи о неудачи под Мадрытом, 
пе буде правдоподобно форсовал Барцелоны 
фронтально, а радше окружит ю со всых 
стран, штобы отрізати 6й всяку помоч. бст 
то дальша дорога опанованя міста, але пев- 
ниша, бо Барцельона мав сильны укріпленя 
и може отперти атакы. 

В разі подданя ся Барцельоны война в 
Испании буде матися ку концови. Вычерпаны 
силы войск республиканскых, брак помочи 
со стороны давных приятелей, котры пере- 
дом прирекали „золоты горы“ а тепер умы- 
вают со всього рукы, споводуют, же прави- 
тельство републиканске мусит поддати ся 
силі, яку представлят тепер армия ген. 
Франко. 


Гей, гей чогоси „наша паньско-по- 
півска влада зріжноманитнилась“. 


Як донесли газеты и як уж 6ст фактом 
довершеным, „в паньско-попівській карпацькій 
владарні“ панско-поповска власть по корот- 
кому свому володіню „зрижноманитнилась“, 
бо федератывный презыдент чехо-словако-кар- 
патского „могучества“ Емиль Гаха, на місце 
министра „кацапа“ Бачинского именовал ро- 
довитого „пепика“ пана генерала Льва Прха- 
лю. До якых ище „самостійних, взмщнаючих 
ріжноманитностій в тій паньско-попівській 
владарні“ дойде, о том на разі не знат ани 
сам Прхаля. 

На разі лем тота номинация всказув, 
же „самостійна паньско-попівска влада“ по 
короткому свому володіню починат уже 
в той федератівной республиці „зріжноманит- 
нюватись“, но але може ище патер Волошин 
‚підчухне“ и Прхаля буде перхаля. 


В Редакции „Лемка” в Крыниці можна 
достати ріжны книжочкы религийного со- 
держаня, : 

0 зимушном кормленю овец. 


Под гдеякыма взглядами вертают в на- 
ших горах давны часы, коли то газдове три- 
мали кырделі овец, а поляны в горах роили 
ся от білых чорных овечок. Веселе и здоро- 
ве, хоц небогате было втотчас житє шугая на 
кошарах. Пес пильновал овец и зганял их 
до купы, а шугаи грали на пищалках и спі- 
вали прекрасны лемковскы пісні. По цілых 
горах вздолж карпат, от высокых Татр аж 
по Чорну Гору и Черемош розносил ся голос 
шугайской пісні и лучил ся в оден звук, 
в оден загальный тип пастырской пісні. В тых 
піснях встрічаме вспомины и о Дунаю и То- 
каю, находиме там слова любви и тугы, єст 
в них згадка о кріпацтві и панщині, єст пред- 
ставлена жизнь давного вояка-любовника 
и гонорного розбойпика, рабуючого дворы 
и роздаючого щедром руком зрабоване добро 
бідным людям горскых сел. Килько красы, 
килько поезии містит ся в тых піснях, отчуєв 
лем тот, кто сам виділ полну красу тых гор. 

Але не красі, не о поезии и піснях хочу 
днеска написати, лем о том як належит кор- 
мити овечки в зимі. Тепер, коли в горах 
вертают знова до хову овец и коли тот хов 
приберат рациональны формы, повинно ся 
также кормити свою чередку рационально, 
штоби она дала нам возможно найвысши дохо- 
ды и найкрасши ягнята, с котрых выросли 
бы здоровы и красны штукы. 


Головный кормом овец вст красне, со- 


лодке сіно. На одну штуку, котра важит 
около 50 кг. давме денно дколо 1!/, кг. сіна, 
около 1'/, кг. бандурок, або бураков и кус 
соломы. 

Перед родами повинно ся давати овцам 
ліпший корм. Кром! сіна. соломы, котрого 
дав ся тепер меньше, давме овцам около !/, 
фунта денно мішанины с овсяной осыпкы 
и пшеничною грысу, а также покус льняною 
макуха В том часі належит увеличити пор- 
цию бандурок, або бураков. 

Специяльно треба доглядати таку штуку, 
котра поронила. Ю треба кормити добрым 
сіном и поити літном водом, до котрой дода- 
єме мішанину с овсяной, гороховой и ярча- 
ной (ячменной) мукы. Для смаку до ідла 
дав ся такым овцам по 15 дкг. ягод яловця, 
15 дкг. спорошкованодо кмину, 15 дкг. ку- 
хонной соли и 7!/, дкг. сірчану желіза Ма- 
тицу овец, котры поронили, переполокувме 
літном водом с лизольом (на 1 л. воды '/; 
дкг лизолю). 

Овец не належит николи страшити. Тем- 
пература в ставнці повинна выносити от 
12—14 градусов Цельзия. Поити водам вы- 
стоялом, чистом, не студеном и стелити, што- 
бы все мали сухо н чисто. В красны, тихы 
дні выганяти на двор, штобы перешли ся. 
Ставнку білити вапном и ометати паутину. 


Б. премер Прик. 


Як доносят газеты, ческы власти высту- 
пули с вязницы б. премвра Прикарпатской 
Руси Бродия. Ческы власти мали тото зро_ 
бити под напором другых держав. Б. премер 
Бродий не признав правительства Волошина 


Руси на свободі. 


штобы рускым населенвм на Прикарпатю 
привили люде. котрых нич не лучит с тым 
народом. Бродий не згодил ся также выіхати 
с Чехословакии, в виду чого ческы власти 
приказали ему поселити ся в Празі и мель- 


и заявил, што не містит ся в вго голові, довати ся каждого дня в полиции, 


Неграмотность в Польщі. 


„Експресс Поранны“ с 23/1. подає цікавы 
числа со стану просвіты на селі. На 27 тысяч 
школ — пише газета — праві половина, то 
маленькы школы о одном учителі, котрый 
учит пересічно по 0 дітей, а часто от 80— 
140, а сут и такы школы (нечисленны), где 
на одиого учителя припадат 180—23) дітей. 

Наука при одном учителі отбыват ся в 
одной школьной комнаті, котра мав всього 
30—40 м” поверхні, а часто не мав и 3) м, 
Тота сама тіснота вст звычайно в школах о 
двох учителях. 

В такых условиях, неотвічаючих найпры: 
митывнійшим вымогам гигиєны и педагогикы, 
учит ся близко половина сельскых дітей. Нич 
прото дивного, же серед тых дітей сут часты- 
ма гостями всякы хвороты як сухоты египст- 
ске запаленя очей, шкрофулы и инши. 
О лікарской помочи ніт бесіды, бо не мав на 
тото грошей ани гмина, ани повітова самоуп- 
рава. Хыбаль епидемия приганят до села 
повітового лікара. 

Як выглядат наука в тых школах и чого 
може научити учитель, маючий в школі понад 
100 дітей ? 

В одноклясовой школі мав учитель в 
5-ох чи 6-ох годинах денно одночасно 4 
групы дітей с 7-ох рочников. Помимо всіх 
пересовань груп в часі, помимо всіх комби- 


наций с науком „голосном“ и „тихом“ часу 
на полновартостну роботу в кляс! остав мало. 
Признают тото самы програмы. Дина в 
перших двох лтах переходит курс першого 
и другого отділа, в третом сідит уж 2 рокы, 
в четвертом 3. Помимо 7-ох літ ходженя до 
школы, не може скончити 7-ох отділов, як 
єго счастливый товариш со школы 2-ой чи 
3-ой степени. Не достане ся до середных 
школ, не може быти принятый до полиций, 
почты, желізн. дорогы, ани на возного в уряді 
== не хотят 6вго приняти ани до термину у 
ремесельника. Мусит остати на селі, где ніт 
для него грунту, або став ся невыквалифико- 
ваным роботником, котрый найменьше зарабят 
и которому найтяжше о роботу. 


Часто по пару роках став ся йоворот- 
ным анальфабетом и остав уж неграмот- 
ный до конца житя. 

Такых поворотных неграмотных вст в 
Польщі застрашаюче число, бо 5 милионов. 
Кром! того !/; милиона дітей в віку школь- 
ном не ходит до школы. Причины неграмот- 
ности поворотной досмотрюв ся газета в 
школах 1-дно и 2-клясевых, где учутель має 
за мало часу, штобы угрунтовати знаня. 
„Експресс“ накликув До · увеличеня. числа 
школ больше — клясовых, котры уважат за 
конечно потребны, всли хоче скончити ся 
с фикциом, котра не дає ниякой користи, 
а коштув барз дуже. 


Стр. 3. 


Кравецка гимназия. 


Як уж нераз мы писали, часы по войні 
зминили ся радыкально. Не лем змінили ся 
границы державы, гроши, ціны товаров ит. д., 
але переміна наступила также в цілой орга- 
низации житя господарчого и заробкового. 
Перед вӧйном сын, котрый ходил до школы, 
был певный, же як скончит науку, достане 
он сейчас посаду, тепер вст много людей со 
сконченыма школами, котры `сідят дома и 
даремн! ждут на даяке м!сце. Уряды запол- 
нили ся, учителей также вст за дуже, ніт где 
примістити ся, 


Але тепер открыват ся нове поле зароб- . 


ку, котрого передом не было. Сут тепер ве- 
ликы возможности доробити ся доброго 
куска хліба, лем не при урядах и посадах, 
але при ремеслі и промыслі. О промысловых, 
ремесельничих и техничных школах для 
хлопцов писали мы уж нераз и тому не бу- 
деме того повтаряти. Днеска хочеме звернути 
увагу на фаховы школы для дівчат, 

Таком добром школом для дівчат суть 
кравецкы гимназии. В гимназии той дівчина 
учит ся не лем кравецтва, але также всіх 
инших предметов. приписаных для гимназий, 
а кромі того кравецтва суконок и дамскых 
костюмов. Зрозуміла річ, дівчина мусит по- 
знакомити ся там добре с модами, материя- 
лами на жіночи одежи, оарвами и додатками 
до суконок. Она сама мусит уміти вдоволити 
найвыбаглившой елєганткы и сама добрати 
фасон, материял, барвы и додаткы до суко- 
нок. Не вст то легко, але зато абсольвенткы 
кравецкых гимназии не потребуют ся скар- 


жити на тото, же не найдут посады. бо за 


ними глядают великы магазыны конфекции и 
платят им добре, 


а РИ СА ТРТУ Ка ИГ 
Машины с Німеччины для Польщи. 


Краввы фирмы зголосили дотепер замов- 
леня всякого рода машин в Німеччині на за- 
загальну суму 50 милионов марок. Минис- 
терство Пром. и Торговлі затвердило тоты 
замовленя и тепер фирмы польскы мусят по- 
розуміти ся безпосередно с німецкыма фаб- 
рыками и усгалити с нима условня доставы 
машин. 

По заключеню договоров Банк Краєвого 
Господарства даст гваранция на сплату кре- 
дыту через польскы фирмы. Належны гроши 
за машины будут сплачены в значной мірі 
землеплодами, якы Польща «буде высылати 
до Німеччины. 


Почтовый ящик. 


Г-н Александер Тихомір Ты- 
лич. Вершикы, як на початок добры. .Про- 
буйте дальше своих сил и присылайте, при- 
том доберайте чим раз инши темы. 

Всім, котры замовляют в ре- 
дакции рижны книжкы. Многы с на- 
ших Читателей пишути до редакции, штобы 
им прислати рижны книжкы. Не посыламе 
им замовленых книжок, бо их не маме. Ре- 
дакция не має на складі ниякых книжок, ча- 
сом лем на просьбу коготи спроваджат якуси 
книжку с книгарні и пересылат замовляючо- 
му. бст тото однак утяжливе дла редакции 
и наражат ю на кошты кореспонденции и пе- 
ресылкы. Прото просиме не звертати ся за 
книжками в редакции „Лемка“ лем замовля- 
ти их в книгарні. „Слово“, Львов, ул. Руска 
9:5; 


Што чути в світі и в краю | 


Новый проект сфинансованя еми- 
грации жидов. Амерыканскый финансист 
Девей выступил с новым пляном здобытя 
грошей на емиграцию жидов. Плян тот пред- 
виджат, штобы тоты держовы, котры сут 
должны Амерыці гроши, пожичены им в часі 
світовой войны, вплачали во власной валюті 
отвітны сумы на добро маючого повстати 
меженародного кольонийного банку. Акции 
того банку были бы власностьом Амерыкы. 
Плян тот не поведе ся, бо нияка держава не 
хоче платити военных долгов 


Др. Шахт уступил. Др. Шахт долголіт- 
ный презес державного німецкого банку 
уступил с заниманого уряду. На єго місце 
Гитлер именовал Вальтера Унка, министра 
господаркы. Причином той зміны вст потре- 
ба однолинийности цілого господарчого житя 


в Німеччині. 


Бомбы в Англии. От якогоси часу пов- 


таряют ся в Англии замахы бомбовы. Одна 
с бомб выбухла в домі, в котром мешкал 
сын англицкого премєра Чемберлена. Моло- 


дый Чемберлен вст инжинєром и приіхал до 
Ирляндии на ловы. В ночн на 20. 1. о 3-ой 
год. над раном быбухла бомба о небывалой 
сили. От выбуху повыпадали сотні шиб 
в окнах” Бомба вырвала в ходнику перед 
домом велику яму. Жертв в людях не было, 

Не знати, чи замах был направленый 
против сына Чемберлена, чи на полицию, 
містячи ся по другой стороні дорогы. 

В день позднійше высаджено в воздух 
мост, котрый провадил понад канал Ливер- 
пуль-Лидс. 

Также в инших місцевостях занотовано 
пару случавв замахов на публичны домы. 

Замахы тоты мают быти ділом населеня 
Ирляндии, котра тым способом. манифестує 
свою волю оторвати ся цілковито от Англии. 

Полиция енергично глядат злоумышлен- 
ников и организаторов замахов и вірит, же 
центром их вст Льондон. Прото в Льондоні 
арештовано много подозрілых. 


Податок для неженатых. В Бразылии 
мав появити ся декрет презыдента, наклада- 
ючий специяльны податкы на неженатых 
в віці от 25—64 літ. 


Землетрясенє в Персии. В полуднево 
всходной части Персии мало місце дост силь- 
не землетрясенв, в часі. котрого . утратило 
житв  парунадцетеро людей и розвалило ся 
пару домов. 


По амерыканскы... В Ню-Йорку пришло 
до формального боя меже бандом контра- 
бантыстов и полициом, в час! котрого поли- 
ция ужила деликатного средства, бо машино- 
вых карабинов. В Амерыці всьо иде в вели- 
кых розмівах. 


Папа Римскый в обороні родины, 
Св. Отец Пий ХІ., принимаючи послідный раз 
численну групу молодых пар, выголосил про- 
мову, в котрой выступил в обороні родины 
и супружества и против войнам. 


Перед выбором архиепископа обря- 
да армянского. Дня 2. т. м. отбыл ся во 
Львові сїзд духовенства обр. армянского 
шлю того сізда было выбрати трох канды- 


ЛЕ Мм Кк 0" 


датов на армянского архиепископа во Львові 
на місце помершого недавно архиепископа 
Теодоровича. Кандыдаты тоты будут пред- 
ставлены Апостольской Столиці, котра на- 
значит одного с них архипастырем. 


Будова новой желізнодорожной ли- 
нии. На весну т. р. начнут будовати нову 
желізнодорожну линию, с Ясла до Дембицы, 
котра буде продолженям линии Сандомір- 
Мелец-Дембица. 


Святокрадство в костелі. Дня 3. т. м. 
закрали ся в ночи до костела в Тарновщ 
коло Ясла невысліджены злодіи, котры укра- 
ли с олтара дорогоцінности вартаючи 50 зл. 
На другый день до того самого костела за- 
крали ся другый раз злодіи и украли со ста 
туи Матери Божой золоту корону о вазі 
2 кг., высаджану дорогыма каменями, варто- 
сти парунадцстох тысяч золотых. 


Покойник встал с трумны. В Югосла- 
вии, в селі Гашинама недалеко Білграду мал 
місце цікавый выпадок. Старый хлоп Кроно- 
виц упал нагло мертвый в часі рубаня де- 
рева. Родина уважала вго за помершого 
и почала єго оплакывати. Звычавм югосла- 
вян, подобным зрештом до наших, жаден 
похорон не може обыйти ся без трызны 


Отділен"я: 


"БЕЗОПАСНОСТЬ. 

Комунальна Каса Ощадности 
Повіта Краковского в Кракові 


Рок основаня 1882. 


ЦЕНТРАЛЯ КРАНОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, 
ВЕЛИЧКА, 


Всі порученя входячи в область банковости. 


ПОРУЧЕНЯ ДЕВИЗОВЫ 
« ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


ДЕРЖАВНЕ: ЗАВЕДЕНЄ КУРАЦИИНЕ 
ЗАПАДНОМ 


Доізд СКОРЫМА ПОІЗДАМИ через Тарнов Новый Санч 
ВАГОНЫ СЫПЯЛЬНЫ 

щав желізисто-земельных, богатых в безводник угля. 

Здрой Зубера, найсильнійша щава алькалична Европы. ‹Польске Виши), 

купелі минеральны: квасоуглевы и боровиновы. 


— — Заведенє заосмотрене в найновійши приряды лічничи. — — 
Купель газовы сухы. 


Пияльня и лазвнкы, огріваны в зимі центрально. — Дом здроввый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 


Театр в сезон! головном, кино, спорты літны и зимушны. 


Крыницкы воды лічат: 
хвороты сердця, жолудка, жолчи, печенкы, проводов мочовых, женочи, 
малокровив, нервы — дійствуют добре на переміну материи и т. д. 


нта 


Ч. 4. (258) 


(гостины попохоронной) и до той трызны 
приготовляла ся родина помершого. 

Нагло вечером другого дня Кроновиц, 
котрый видно не помер, лем запал в лєтарг 
(твердый сон о слабом отдыху, в часі котро- 
го тіло стыне и спячий выглядат як момер- 
лый) сіл в трумні и розглянул ся по хаті. 
Бабы в крик и в ночы, а Кроковиц, поволи 
выліз с трумны и покарапкал на двор. Коли 
всьо выяснило ся уряджено веселу гостину, 
на котрый іл і пил найбольше сам „по- 
койник“. 


В очах людей затопил ся пароход. 
Дня 3. т, м. шаліла иа Чорном морі шалена 
сніжна буря. В пристани Ерегли вітер сор- 
вал с акров 10 кораблей турецкых и 2 грец- 
кы, мечучи их с великом силом на прибе- 
режны скали. 

Оден пароход был силом удару перелом- 
леный на 2 часты. С 24 людей обслугы лем 
двоє потрафило уйти смерти, а инши пото- 
пили ся. Катастрофа была тым страшній- 
ша, же всьо тото мало місце при самом бе- 
резі на очах многых людей, котры однак не 
потрафили прийти несчастным с помочом. 


Чи дали вы уж лепту на зимову помоч для 
безроботных?! 


112. 
тел. 6. 


тел. 


ДОБРЫЙ ПРОЦЕНТ. 


КУПЕЛІ СОНЕЧНЫ. 


Типография А. Гольдмана во Львові, ул. С икстуска 19. 


тиц ть, ——————ы——ы——-— 


